**ИЗКУШЕНИЕТО О-В БАЛИ**

*Имаме удоволствието да Ви поканим да откриете вашето вдъхновение в едно пътуване до Бали – Островът на Боговете! Остров с древни паметници и храмове, девствени златни плажове и кристално чиста вода, природни забележителности и уникална природа.*

*Ще преживеем заедно романтиката на острова, ароматите на цветя и вибрацията на Свещените места. Всеки миг на този остров е вълшебство, което трябва да се преживее.*

**Маршрут:** София – Истанбул – Денпасар – Бали – Денпасар – Истанбул – София

**10 дни/ 7 нощувки/ 7 закуски**

**26.03.2020 г. - 04.04.2020 г.**

**26 Март 2020 - Първи Ден**

Заминаване от летище София в 21:20ч за Истанбул. Пристигане на летището в Истанбул в 23:40ч. Кратък престой на летището, след което полет за Денпасар в 01:20 ( след полунощ ).

**27 Март 2020 - Втори Ден**

Пристигане в Денпасар в 19:30ч. Посрещане и трансфер от летището до избрания от Вас хотел. Настаняване и нощувка.

**28 Март 2020 - Трети ден**

Закуска. Свободно време за пълноценна почивка или **възможност за полудневна екскурзия до храма Улувату и посещение на традиционния танцов спектакъл „Kecak Dance “ с включена вечеря ( срещу допълнително заплащане от 60 евро на човек ).**

По време на тази полудневна обиколка ще разгледате невероятния храм Улувату намиращ се на скала извисяваща се на 100 метра навътре в океана. Името Улувату е съчетание от две думи – „улу“ – край и „вату“ – камък, тоест - храм, стоящ на края на камъка. Храмът и околността са дом на стотици маймуни, които се считат за пазители на местните жители. Именно на това внушително място залезът е едно от най-вълнуващите преживявания. След залез слънце ще се насладим на най-популярния и мистичен балинезийски танц, Kecak, който е основан на сюжет от известния индийски епос „Рамаяна“. Ще завършим вечерта с вкусна вечеря от морски дарове в залива „Jimbaran Bay”.

Нощувка.

**29 Март 2020 - Четвърти ден**

Закуска. Свободно време за пълноценна почивка възможност за ***полудневна екскурзия до Убуд ( срещу допълнително заплащане от 40 евро )***

Сутринта отпътуване до „културното сърце“ на Бали, Убуд. По пътя ще спрем в района на Tegalalang, за да видим невероятните оризови тераси в Бали, красиво “подредени” от природата. След това продължаваме по живописното шосе през Petulu, за да стигнем до централната част на Убуд – където ще видим двореца в който се намира Кралското семейство. През нощта градините на двореца се използват за организиране на някои от най-важните танци в Бали, като например Legong Dance, Barong Dance, Ramayana и Балета Махабрата. В непосредствена близост до двореца се намира най-артистичния пазар на Убуд. Тук, разхождайки се ще видим много балийски изделия и текстил и ще имаме възможност да си закупим сувенири. Накрая ще завършим с кратка обиколка на маймунската гора - дом на дългоопашати макаци. Връщане обратно в хотела.

Нощувка.

**30 Март 2020 - Пети ден**

Закуска. Свободно време за пълноценна почивка или въможност за **полудневна екскурзия до храмовете „Улун Дану Братан” и „Пура Танах Лот“ с включен обяд ( срещу допълнително заплащане от 55 евро на човек ).**

По време на тази екскурзия ще имате възможност д асе докоснете до най-значимия храм не само в район Белутул, но и в цяла Индонезия – „Улун Дану Братан“, който е един от символите на остров Бали. Храмът е разположен на 1200 метра над морското равнище на бреговете на езерото Братан, чийто води се считат за свещени. Изграден през 1663 год., храмът се е използвал за церемониални жертовприношения в чест на балийската богиня на водата, езерата и реките Деви Дану. Обяд включен в цената.

Продължаваме към „Танах Лот“ – действащ хиндуистки храм, една от основните забележителности на острова и популярно туристическо място. Името му означава „Земя в морето“ – построен е върху скала в морето, близо до брега на океана. Със сушата го свързва пътека от кръгли камъни и фин пясък, по която може да се премине само по време на отлив. Само вярващи хора могат да се качат по стълбата, изрязана в скалата и да влязат в храма. На туристите се разрешава достъп само до долната част на скала.

Връщане обратно в хотела. Нощувка.

**31 Март 2020 - Шести ден**

Закуска.Свободно време за пълноценна почивка или възможност за посещение на **Североизточната част на остров Бали: Кинтамани, Батур и Тампаксиринг. Целодневна екскурзия с включен обяд( срещу допълнително заплащане от 55 евро на човек ).**

Областта Кинтамани е разположена на 1470 м над морското равнище, на 6 км от действащия вулкан Гунунг Батур. Село Батур е известно с храмовия комплекс, посветен на богинята на водата – „Пура Улун Дану Батур“, който е вторият по важност за жителите на острова след „Пура Бесаких“. Още от самото си създаване през 11 в. храмът и селото се намирали под кадерата, в подножието на вулкана. При разрушително изригване на Батур през 1917 г. били опустошени 65 хиляди къщи и 2500 храма в района. Единствено храмът „Пура Улун Дану Батур“ бил непокътнат. Местните жители приели това за поличба и отново построили селото на същото място. Няколко години по-късно обаче при ново изригване лавата заляла целия комплекс, само пагодата на водната богиня била пощадена от огнената стихия. Селяните преместили светинята на най-високия и отдалечен край на калдерата и изградили днешния храм и ново село. Обяд в местен ресторант. Следобед отпътуване към Тампаксиринг – в близост до градчето се намира храмът „Пура Тирта Емпул” – един от най-значимите храмове на острова, известен с изворната си вода, която според вярванията на хиндуистите очиства тялото и душата. Храмът е основан около голям подземен водоизточник през 962 г. В двора му има два големи басейна със светена вода, където се извършват ритуали по пречистване и опрощаване на грехове. Територията на храмовия комплекс е много красива – наоколо расте пищна зеленина, сред която са изградени 20 богато украсени павилиона, посветени на различни богове. Връщане в хотела.

**01 Април 2020 - Седми ден**

Закуска. Свободно време за пълноценна почивка или **възможност за целодневен круиз до остров Лембонган на борда на катамарана „Бали Хей“ ( срещу допълнително заплащане от 115 евро на човек с включен обяд).**

Днешния ден е посветен на негово величество „Индийския океан“ . Ден за забавления, плаж, гмуркане и наблюдаване на красивите коралови рифове и пътрия подводен свят в залива около острова. След не повече от 60 минути ще пристигнем на Лембонган - остров, заобиколен от мангрова растителност, палми и бели пясъчни плажове.

Нощувка.

**02 Април 2020 - Осми ден**

Закуска. Свободно време за пълноценна почивка. Нощувка.

**03 Април 2020 - Девети ден**

Закуска. Свободно време за пълноценна почивка. Освобождаване на стаята около обяд. Свободно време. Трансфер до летището за полет до Истанбул в 21:00ч.

**04 Април 2020 - Десети ден**

Пристигане в Истанбул в 05:25ч и полет за София в 07:45ч. Каца на летище София в 09:05ч

**СПЕЦИАЛНИ ПАКЕТНИ ЦЕНИ**

**ДАТА НА ЗАМИНАВАНЕ 26.03.2020г**

|  |  |  |  |  |  |
| --- | --- | --- | --- | --- | --- |
| **ХОТЕЛ** | **Възрастен в двойна стая** | **Единична стая** | **Трети възрастен** | **Дете до 11г с 2-ма възрастни в стая** | **Доплащане за вечеря** |
| [**Bali Tropic 4\***](https://www.balitropic-resort.com/) **/ Deluxe Room**  Закуска | **1290 евро / 2523 лева** | 1670 евро / 3266 лева | 1296 евро / 2535 лева | 1190 евро / 2327 лева | 270 евро /  528 лева |
| [**Grand Mirage 4\***](https://www.grandmirage.com/) **/ Premier Ocean Room**  Закуска | **1398 евро / 2539 лева** | 1785 евро / 3491 лева | 1365 евро / 2670 лева | 1150 евро / 2249 лева | 258 евро /  524 лева |
| [**Melia Bali 5\***](https://www.melia.com/en/hotels/indonesia/bali/melia-bali/index.htm) **/ Garden View**  Закуска | **1555 евро / 3041 лева** | 1995 евро / 3902 лева | 1369 евро / 2678 лева | 1210 евро / 2367 лева | 380 евро /  743 лева |

**ЦЕНАТА Е НА ЧОВЕК И ВКЛЮЧВА:**

* Самолетен билет за полет София-Бали-София с АК "Turkish Airlines" с включени летищни такси и чекиран багаж до 40кг разпределен в 2 куфара или един с максимално тегло от 30кг;
* 7 нощувки на съответната база в избрания хотел;
* Водач придружаващ групата при минимум 15 пътуващи;
* Трансфер летище-хотел-летище;
* Медицинска застраховка с 10000 евро покритие с асистанс със ЗАД” Армеец”

**ЦЕНАТА НЕ ВКЛЮЧВА:**

* Допълнителни екскурзии на място
* Услуги, които не са упоменати като включени за съответния хотел
* Разходи от личен характер
* Застраховка "Отмяна на пътуване" на стойност между 1,50% и 3,30% от стойността на пакета, в зависимост от продължителността на периода до началото на пътуването.

**Разписание на полетите с АК Turkish Airlines:**

|  |  |  |  |  |  |
| --- | --- | --- | --- | --- | --- |
| ***Дата*** | ***Лети от*** | ***Излита в*** | ***Каца в*** | ***Пристига в*** | ***Продължителност*** |
| 26.03.2020 | СОФИЯ | 21:20 | ИСТАНБУЛ | 23:40 | 01:20 часа |
| 27.03.2020 | ИСТАНБУЛ | 02:15 | ДЕНПАСАР | 11:05 | 12:50 часа |
| 03.04.2020 | ДЕНПАСАР | 21:00 | ИСТАНБУЛ | 05:25+ 1 (кацане на 04.04) | 13:25 часа |
| 04.04.2020 | ИСТАНБУЛ | 07:45 | СОФИЯ | 09:05 | 01:25 часа |

**Часова разлика по време на пътуването между:**

София, България и Истанбул, Турция: +1 час

София, България и Индонезия е: +6 часа

**НЕОБХОДИМИ ДОКУМЕНТИ:**

* Международен паспорт с валидност минимум 6 месеца от датата на връщане.
* За деца под 18г., пътуващи без родители - нотариално заверено родителско разрешение за напускане на страната от непътуващия родител (оригинал и 1 копие). За деца, чиито родители са с различни фамилии, се изисква копие от акт за раждане на детето, в който да са вписани и двамата родители.

**УСЛОВИЯ ЗА ЗАПИСВАНЕ:**

* Депозит в размер на 50% от пакетната цена;
* Доплащане до 30 дни преди отпътуване;

**ДОПЪЛНИТЕЛНА ИНФОРМАЦИЯ:**

* Пакетните цени са групови и са валидни при минимум 15 пътуващи.
* Цената на екскурзията е калкулирана при курс на щатския долар 1 USD = 1.75 лв.;
* Пътуването е без медицински изисквания за имунизации;
* **Вид използван транспорт:** Самолет и Автобус

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:**

* До 60 работни дни от датата на заминаване – заплаща се само сумата за самолетните билети
* От 59 работни дни до 30 дни – 50 % от пакетната цена
* От 30 работни дни до деня на отпътуване – 100% от стойността на пътуването

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети и не по-късно от 30 дни преди пътуването., като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

**Информация относно здравните изисквания**: няма ЗАДЪЛЖИТЕЛНИ медицински и санитарни изисквания при пътуване до Бали, Индонезия.

**Пътуване на лица с ограничена подвижност:** Пътуването НЕ Е подходящо за лица с ограничена подвижност.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1957013150000841600 на ЗАД „Армеец”